Поредна вечер на протести, блокада на ключови пътища (ВИДЕО+СНИМКИ) - NOVA
Поредна вечер на протести, блокада на ключови пътища (ВИДЕО+СНИМКИ)
19 ноември 2018 19:10 Обновена в 00:21
Недоволството е срещу високите цени и ниските заплати в страната
СНИМКИ ОТ ПРОТЕСТИТЕ ВИЖТЕ ТУК
За първи път жителите на Гурково излязоха на протест и два пъти затвориха Прохода на Републиката. Протестиращите направиха уговорката, че поетапно ще бъдат пускани тирове, които вече образуваха километрична опашка. Исканията им са за оставка на правителство, за по-добър живот в България и повече сигурност. На място има засилено полицейско присъствие.
Протестиращи блокираха и международният път Е-79 за и от „Дунав мост 2”. Образувала се е километрична колона от превозни средства. Хората се събраха на изхода на Монтана в посока Враца и застанаха на пътя. Те се заричат, че ще останат там до утре сутринта. Настояват за оставка на правителството и по-ниски цени на горивата.
В Хасково хората започнаха да се събират на централния площад около 18.00 ч. Те се насочиха към един от главните булеварди в града. Протестиращите се зарекоха, че недоволството няма да бъде последното. Протестът беше под надслов „Срещу безобразията в България”. Хората искат да живеят по-добре. Настояват и за по-ниски цени на горивата.
Около 300-400 души се събраха в Благоевград за шествие по централните улици на града. Блокиран е централният булевард. Хората ще спират пред офисите на партиите, за да палят свещи и да покажат ритуалното им погребение. Протестиращите смятат да стигнат и до общината.
В Пловдив тази вечер също излязоха на протест. Жителите на града организират автошествие по централните улици и възлови кръстовища. Те се събират пред най-голямата спортна зала в града, откъдето ще тръгне и обиколката им с надути клаксони, развети знамена и искания за оставка на правителството и достоен живот.
Протестиращи се събраха на кръговото кръстовище на изхода от Велико Търново в посока София. Те искат смяна на системата. Стигна се до ескалация на напрежението между протестиращи и полицаи и за кратко затвориха пътя.
Репортери: Велина Сашева, Димитър Иванов, Антон Чавдаров, Георги Манев, Биляна Борисова, Мартин Георгиев
Как дъщерята на Живков искала да промени соца?
КРАЯТ НА ЕДИН ПОЛИТИЧЕСКИ СЕЗОН: Какво е разпределението на силите?
Еуфория в Раковски след новината за визитата на папа Франциск
Болница „Лозенец”: Благодарим на премиера
Флашмоб: Хора по халати срещу превръщането на Централната баня в София в склад
БНБ пуска в обращение нова банкнота от 100 лева (СНИМКИ)
Награда от МВР: Отличиха момче, помогнало на полицията (ВИДЕО)
Прогноза за времето (14.12.2018 - обедна)
"Плюс Минус. Коментарът след новините" (14.12.2018)
Новините на NOVA (14.12.2018 - следобедна)
Намериха мъртъв изчезналия шеф на КАТ-Казанлък (ВИДЕО+СНИМКИ)